In nomine sanctæ et individue Trinitatis, ego Herveus, prepositus, totusque Senonensis æcclesiæ conventus, tam futuris quam presentibus notum facimus quod terram arabilem quæ est sita inter plesseium Hugonis Esventi et nemus Beati-Stephani, ante granchiam Cavarie, quæ etiam versus Palliacum respicit, æcclesiæ Arriparensi et tibi Harduine, venerabilis ejusdem æcclesiæ abbas, tuisque successoribus in perpetuum, quiete et pacifice possidendam, unanimiter concedimus; ea siquidem intercedente pactione, quod singulis annis, in festivitate Sancti-Remigii, duos sextarios frumenti, duosque tremesii, Senonis, in cellario nostro persolvetis. Hoc autem ut ratum habeatur, presentis pagine scripto muniri, et sigilli nostri auctoritate roborari fecimus; subscriptis personarum æcclesiæ nostræ nominibus et fratrum nostrorum qui ejusdem rei actores extiterunt et testes. Actum publice, in capitulo nostro, anno ab Incarnatione Domini M. C. L. V; pontificatus autem archiepiscopi nostri Hugonis IIIIº Xº; Herveus, prepositus; Odo, decanus; Willelmus, archidiaconus; Symon, thesaurarius; Symon, cellerarius; Rainaldus, Pruvinensis archidiaconus; Gosbertus, sacerdos; Robbertus (sic) et Theo diaconi; Gosebertus et Symon, subdiaconi. Matheus, precentor et cancellarius scripsit.